Άρθουρ Ρόλι

Ο **Τζορτζ Άρθουρ Ρόλι** (*George Arthur Rowley Jr.*, 21 Απριλίου 1926 –  19 Δεκεμβρίου 2002), ήταν Άγγλος ποδοσφαιριστής. Κατέχει το ρεκόρ με τα περισσότερα συνολικά γκολ στην ιστορία του αγγλικού ομοσπονδιακού πρωταθλήματος, σημειώνοντας 434 σε 619 αγώνες. 

## Βιογραφία

Ο Ρόλι ήταν ο τρίτος γιος του Μαρκ Ρόουλι, ενός γνωστού τερματοφύλακα που αγωνιζόταν ημι-επαγγελματικά στο πρωτάθλημα του Μπέρμιγχαμ. Γεννημένος στο Γουλβερχάμπτον, ξεκίνησε την καριέρα του αρχικά ως κεντρικός αμυντικός πριν μετακινηθεί στην επίθεση, όπου η ικανότητά του του χάρισε μια πρόωρη επιλογή στην πρώτη ομάδα του σχολείου. Συνέχισε κερδίζοντας τοπικές διακρίσεις και επιλέχθηκε για τους μαθητές της Αγγλίας, αλλά το ξέσπασμα του πολέμου του στέρησε την ευκαιρία. 
Άρχισε να παίζει ερασιτεχνικό ποδόσφαιρο για την Γουλβς. Από το 1941 έως το 1943 αγωνίστηκε για τη Μάντσεστερ Γιουνάιτεντ με τον αδελφό του Τζακ. Το 1944 υπέγραψε επαγγελματικό συμβόλαιο με τη Γουέστ Μπρόμιτς Άλμπιον χωρίς να γνωρίσει επιτυχία.

Το 1948 μεταπήδησε στη Φούλαμ, όπου με όπλο το ισχυρό αριστερό του σουτ σκόραρε 19 γκολ σε 22 αγώνες βοηθώντας τον σύλλογο να κερδίσει τον τίτλο της δεύτερης κατηγορίας. Μετά την άνοδο στην πρώτη κατηγορία, ο Ρόλι δεν μπόρεσε να έχει ανάλογη απόδοση. Έτσι το 1950 μετακόμισε στη Λέστερ Σίτι, όπου έμεινε εννέα χρόνια και σημείωσε 251 γκολ στο πρωτάθλημα και συνολικά 265, συμπεριλαμβανομένων 44 γκολ σε 42 εμφανίσεις το 1957 συμπεριλαμβανομένων τεσσάρων χατ-τρικ, όταν ο σύλλογος κατέκτησε τον τίτλο του πρωταθλήματος της δεύτερης κατηγορίας. Τον Μάρτιο του 1956 υπήρχε μία εμφάνιση για τη δεύτερη εθνική ομάδα της Αγγλίας με αντίπαλο την Ελβετία (4–1), όπου σημείωσε και ένα γκολ.

Το καλοκαίρι του 1958, ο Ρόλι έγινε παίκτης-προπονητής της  Σριούσμπερι Τάουν στην νεοσύστατη τέταρτη κατηγορία. Στην πρώτη του σεζόν πέτυχε την άνοδο  στην τρίτη κατηγορία, σημειώνοντας 38 γκολ σε 43 εμφανίσεις και ήταν πρώτος σκόρερ του πρωταθλήματος. Στα επόμενα έξι χρόνια, σημείωσε 152 τέρματα στο πρωτάθλημα και παραμένει ο πρώτος σκόρερ στην ιστορία του συλλόγου.

Μετά την αποχώρησή του από την ενεργό δράση, συνέχισε την προπονητική καριέρα στη Σριούσμπερι μέχρι το 1968 και ακολούθως στη Σέφιλντ Γιουνάιτεντ (1968–69), στη Σάουθεντ Γιουνάιτεντ (1970–76) και τέλος στη Νάιτον Τάουν το 1976. Κατά τη διάρκεια της καριέρας του σημείωσε συνολικά τουλάχιστον 508 τέρματα σε 744 επίσημους αγώνες.

## Στατιστικά στοιχεία επίσημων αγώνων
 

Πηγή : Prolific Scorers Data - Arthur Rowley- Additional Data (2026)

## Τίτλοι και διακρίσεις

**Φούλαμ**
* Πρωτάθλημα δεύτερης κατηγορίας : 1948–49
**Λέστερ Σίτι**
* Πρωτάθλημα δεύτερης κατηγορίας (2) : 1953–54 , 1956–57
**Ατομικές διακρίσεις**
* Κορυφαίος σκόρερ δεύτερης κατηγορίας (2) : 1952–53 , 1956–57
* Κορυφαίος σκόρερ τέταρτης κατηγορίας : 1958–59
* Κορυφαίος σκόρερ των πρωταθλημάτων της Αγγλικής Ποδοσφαιρικής Ομοσπονδίας

## Δείτε επίσης

* Κατάλογος ποδοσφαιριστών ανδρών με 500 ή περισσότερα γκολ

## Παραπομπές


## Εξωτερικοί σύνδεσμοι

 

Κατηγορία:Άγγλοι ποδοσφαιριστές
Κατηγορία:Άγγλοι προπονητές ποδοσφαίρου 
Κατηγορία:Ποδοσφαιριστές Γουέστ Μπρόμιτς Άλμπιον
Κατηγορία:Ποδοσφαιριστές Σέφιλντ Γιουνάιτεντ
Κατηγορία:Ποδοσφαιριστές Λέστερ Σίτι
Κατηγορία:Ποδοσφαιριστές Φούλαμ ΦΚ
Κατηγορία:Ποδοσφαιριστές Πρέμιερ Λιγκ
Κατηγορία:Επιθετικοί ποδοσφαιριστές